### Sagsfremstilling

Orientering fra udvalgsformanden:

Henvendelse fra borgere i [adresse] vedrørende farttavle.

Orientering fra øvrige udvalgsmedlemmer:

Orientering fra forvaltningen:

Ny planlægning for hotelområde ved Yasmin Hermansen, Rømø:

Forvaltningen planlægger at offentliggøre en idehøring for matr. nr. 1334a, Nikolai Rasmussen, Rømø, området omkring Yasmin Hermansen. Idéhøringen går forud for en revision af plangrundlaget, med henblik på at muliggøre etableringen af et nyt hotel- og lejlighedskompleks i [adresse].

Idehøringen offentliggøres fra den 14. november til den 28. november 2022.

Den nationale cyklistundersøgelse:

Tønder Kommune har deltaget i den nationale cyklistundersøgelse, foretaget af Megafon. Det er anden gang, Tønder Kommune deltager i denne tilfredshedsundersøgelse. Sidst var i 2020. Der forelægges en rapport, der viser sammendrag af undersøgelsen og udvikling i forhold til 2022. Når Toftlund nævnes konkret i undersøgelsen, skyldes det, der er foretaget ekstra interview i 6520 området for at følge udviklingen i forhold til arbejdet med Udviklingsplanen for Toftlund.

Henvendelse fra Agerskov Lokalhistoriske Arkiv:
Tønder Kommune har modtaget en henvendelse fra det lokalhistoriske arkiv om flytningen af Agerskov Børnehave til Agerskov Skole. Henvendelsen sker med et ønske om at blive taget med på råd og inddraget i processen omkring flytningen. Der anføres endvidere en række forhold, som Agerskov Lokalhistoriske Arkiv ønsker belyst i processen, herunder fx tidsplan, adgang for borgere med handicap, generelle faciliteter mv. Forvaltningen følger op på henvendelsen i den videre dialog med arkivet om bygningsbehov.

Forslag til affaldsregulativer:

Forslag til affaldsregulativer for erhverv og husholdninger er sendt i offentlig høring. Der gælder nye regler på affaldsområdet for virksomheder fra 2023. Derfor er der udarbejdet et nyt regulativ for erhvervsaffald, til at erstatte nuværende regulativ fra 2020. Samtidigt er regulativet for husholdningsaffald blevet konsekvensrettet. Efter endt høring skal ændringerne vedtages af Teknik- og Miljøudvalget.

Indberetning af status for BNBO

Miljøstyrelsen har anmodet kommunen om en status for, hvor store andel af BNBO-arealerne der er indgået aftale om reduktion af risiko for forurening med pesticider fra erhvervsmæssig anvendelse indenfor BNBO. Forvaltningen har foretaget en indberetning. Status er som flg:

* Frivillig aftale: 4 boringer
  fra 2 vandværker
* Dialog om aftale : 8 boringer fra 1 vandværk
* Ikke mulig med aftale: to boringer fra 1 vandværk
* Ingen oplysninger: 24 boringer fra 11 vandværker

Fælles hensigtserklæring i det Trilaterale Vadehavssamarbejde

Sustainable shipping and ports initiative for a well-protected Wadden Sea (se bilag)

### Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.